סופר סנטאי

**סופר סנטאי** (ביפנית: **スーパー戦隊**) היא סדרת טלוויזיה מז'אנר הטוקוסאטסו (סדרת פעולה בלייב אקשן) של החברה היפנית Toei אשר שודרה מה-5 באפריל 1975 והסתיימה ב-8 בפברואר 2026. 

הסדרה נוצרה במקור על ידי התסריטאי שוטארו אישינומורי שפרש לאחר כשתי עונות, ולאחר מכן היא עברה לידי סאבורו יאטסודה. 

בסדרה בכל עונה מתמודדים שלושה, ארבעה או חמישה גיבורים (כאשר בהמשך מצטרפים אליהם גיבור שישי ואף שביעי ושמיני וכו') נגד אויבים שונים לפי עלילת הסדרה. לכל סדרה יש נושא משלה: עתיד, דינוזאורים, נינג'ות, פיראטים, מכוניות וכו'.

לקראת אמצע כל עונה יצא סרט באורך מלא על אותה עונה, ובסוף כל עונה יוצא סרט אחר שבו צוות הסנטאי הנוכחי נלחם נגד (ואז יחד) צוות סנטאי מעונה קודמת ואויבים שונים גם יחד, ומאז שינקנג'ר צוות הסנאטי מהעונה הבאה (לפני שידורה בטלוויזיה) מופיעים לראשונה בהופעת אורח (הסרט השני החל לצאת לראשונה באמצע שנות ה-90 והוצג לראשונה מהצד האמריקאי כחלק מפרקי הסדרה). כמו כן, מאז דקהריינג'ר מתרחשת מסורת בסוף הפרק האחרון של העונה הנוכחית (לרוב לאחר הקרדיטים) שבו הסנטאי האדום (המנהיג) של העונה נפגש עם זה של העונה הבאה, כאשר שניהם לוחצים ידיים/נותנים כיף/קדים זה לזה כ"העברת שרביט" מעונה לעונה.

הסדרה שודרה בתקופות של שווה, הייסי וראיווה וכללה 49 עונות וכ-2,463 פרקים שנמשכו כ-926.53 שעות או 38.6 ימים רצופים של צפייה רצופה בכ-55,592 דקות.

החל משנת 1993 עונות של הסדרה מעובדות לסדרה האמריקאית "פאוור ריינג'רס".

הסדרה בגרסתה היפנית המקורית מעולם לא שודרה בישראל.

## עונות הסדרה
**[[תקופת שווה]]**
***Himitsu Sentai Gorenger** – **פלוגה חשאית גוראנג'ר** (5 באפריל 1975 – 26 במרץ 1977); מוטיבים – ריגול/קשת. העונה הראשונה בזיכיון.
***J.A.K.Q. Dengekitai** – **ג'.א.ק.קי חיל דנגקי** (9 באפריל 1977 – 24 בדצמבר 1977); מוטיבים – קלפים/סייבורגים.
***Battle Fever J** – **קדחת הקרב ג'י** (3 בפברואר 1979 – 26 בינואר 1980); מוטיבים – מדינות/ריקוד; הסדרה הראשונה שהציגה רובוט גדול שבו משתמשים הריינג'רים כדי להילחם במפלצת שהפכה לענקית.
***Denshi Sentai Denjiman** – **פלוגה אלקטרונית דנג'ימן** (3 בפברואר 1980 – 31 בינואר 1981); מוטיבים – אלקטרוניקה/מחשבים.
***Taiyo Sentai Sun Vulcan** – **פלוגת השמש סאן וולקן** (7 בפברואר 1981 – 30 בינואר 1982); מוטיבים – שמש/בעלי חיים/אוויר, יבשה וים.
***Dai Sentai Goggle-V** – **פלוגת [[משקפי מגן]] 5 הגדולה** (6 בפברואר 1982 – 20 בינואר 1983); מוטיבים – התעמלות אומנותית/תכשיטים/ציוויליזציות עתיקות.
***Kagaku Sentai Dynaman** – **פלוגת מדע דיינהמן** (5 בפברואר 1983 – 24 בינואר 1984); מוטיבים – מדע/פיצוצים; הסדרה הראשונה שהחלה בשימוש בפירוטכניקה כגון פיצוצים.
***Choudenshi Bioman** – **סופר חשמל ביומן** (4 בפברואר 1984 – 26 בינואר 1985); מוטיבים – חלקיקים/מדע/סייבורגים.
***Dengeki Sentai Changeman** – **פלוגה [[חשמל]]ית צ'יינגמן** (איש-שינוי) (3 בפברואר 1985 – 22 בפברואר 1986); מוטיבים – צבא/יצורים מיתולוגיים (דרקון/גריפין/פגסוס/בת-ים/עוף החול).
***Choushinsei Flashman** – **[[סופרנובה]] פלאשמן** (1 במרץ 1986 – 21 בפברואר 1987); מוטיבים – כוכבי לכת/מנסרה.
***Hikari Sentai Maskman** – **פלוגה [[אור|מוארת]] מאסקמן** (איש במסכה) (28 בפברואר 1987 – 20 בפברואר 1988); מוטיבים – אמנויות לחימה/אור.
***Choujyu Sentai Liveman** – **פלוגת חיות העל לייבמן** (איש חי) (27 בפברואר 1988 – 18 בפברואר 1989); מוטיבים – בעלי חיים; במהלך הסדרה התרחש המעבר בין תקופת שווה לתקופת הייסי ביפן.
**[[תקופת הייסי]]**
***Kousoku Sentai Turboranger** – **פלוגת מהירות טורבוריינג'ר** (4 במרץ 1989 – 23 בפברואר 1990); מוטיבים – תיכון/אמצעי תחבורה.
***Chikyu Sentai Fiveman** – **פלוגת [[כדור הארץ]] פייבמן** (חמישה אנשים) (2 במרץ 1990 – 8 בפברואר 1991); מוטיבים – מורים.
***Chojin Sentai Jetman** – **פלוגת אנשי הציפור ג'טמן** (15 בפברואר 1991 – 14 בפברואר 1992); מוטיבים – ציפורים.
***Kyoryu Sentai Zyuranger** – **פלוגת [[דינוזאורים]] זיוריינג'ר** (21 בפברואר 1992 – 12 בפברואר 1993); מוטיבים – דינוזאורים וחיות פרהיסטוריות; הסדרה שהתחילה את הזיכיון האמריקני עם הסדרה "מייטי מורפין פאוור ריינג'רס".
***Gosei Sentai Dairanger** – **פלוגת חמשת הכוכבים דאיריינג'ר** (19 בפברואר 1993 – 11 בפברואר 1994); מוטיבים – אמנויות לחימה סיניות/יצורים מיתולוגיים.
***Ninja Sentai Kakuranger** – **פלוגת נינג'ה קאקוריינג'ר** (18 בפברואר 1994 – 24 בפברואר 1995); מוטיבים – נינג'ות.
***Chouriki Sentai Ohranger** – **פלוגה סופר עוצמתית אוריינג'ר** (3 במרץ 1995 – 23 בפברואר 1996); מוטיבים – צורות/ציוויליזציות עתיקות.
***Gekisou Sentai Carranger** – **פלוגת מרוצים קאריינג'ר** (1 במרץ 1996 – 7 בפברואר 1997); מוטיבים – כלי רכב/מרוץ/זהירות בדרכים.
***Denji Sentai Megaranger** – **פלוגה [[אלקטרומגנטיות|אלקטרומגנטית]] מגהריינג'ר** (14 בפברואר 1997 – 15 בפברואר 1998); מוטיבים – טכנולוגיה, משחקי וידאו.
***Seijuu Sentai Gingaman** – **פלוגת חיות הכוכבים גינגהמן** (22 בפברואר 1998 – 14 בפברואר 1999); מוטיבים – בעלי חיים/יסודות.
***Kyuukyuu Sentai GoGoFive** – **פלוגת עזרה ראשונה גוגופייב** (קדימה-קדימה חמש) (21 בפברואר 1999 – 6 בפברואר 2000); מוטיבים – עזרה ראשונה.
***Mirai Sentai Timeranger** – **פלוגה עתידית טיימריינג'ר** (זמן) (13 בפברואר 2000 – 4 בפברואר 2001); מוטיבים – זמן/עתיד/מסע בזמן/שעון.
***Hyakujuu Sentai Gaoranger** – **פלוגת מאה החיות גאוריינג'ר** (18 בפברואר 2001 – 10 בפברואר 2002); מוטיבים – בעלי חיים; עונה שחוגגת 25 עונות.
***Ninpuu Sentai Hurricaneger** – **פלוגת שינובי הוריקנג'ר** (הוריקן) (17 בפברואר 2002 – 9 בפברואר 2003); מוטיבים – נינג'ות/רוח/מים/קרקע.
***Bakuryū Sentai Abaranger** – **פלוגת דינוזאורי העל אבאריינג'ר** (16 בפברואר 2003 – 8 בפברואר 2004); מוטיבים – דינוזאורים.
***Tokusou Sentai Dekaranger** – **פלוגת [[חקירה משטרתית|חקירה]] מיוחדת דקהריינג'ר** (15 בפברואר 2004 – 6 בפברואר 2005); מוטיבים – משטרה/מספרים.
***Maho Sentai Magiranger** – **פלוגת [[קסם (אשליה)|קסם]] מג'יריינג'ר** (13 בפברואר 2005 – 12 בפברואר 2006); מוטיבים – קוסמים/יסודות.
***GoGo Sentai Boukenger** – **פלוגת רועם בוקנג'ר** (19 בפברואר 2006 – 11 בפברואר 2007); מוטיבים – הרפתקה (בוקן ביפנית)/כלי רכב/ציידי אוצרות; עונה שחוגגת 30 עונות.
***Juken Sentai Gekiranger** – **פלוגת אגרוף חייתי גקיריינג'ר** (18 בפברואר 2007 – 10 בפברואר 2008); מוטיבים – אמנויות לחימה סיניות/חיות.
***Engine Sentai Go-onger** – **פלוגת מנועים גו-אונג'ר** (17 בפברואר 2008 – 8 בפברואר 2009); מוטיבים – מנועים/מרוצים/נהיגה.
***Samurai Sentai Shinkenger** – **פלוגת סמוראים שינקנג'ר** (15 בפברואר 2009 – 7 בפברואר 2010); מוטבים – סמוראים/קנג'י.
***Tensou Sentai Goseiger** – **פלוגת מלאכים גוסייג'ר** (14 בפברואר 2010 – 6 בפברואר 2011); מוטיבים – מלאכים/קלפים.
***Kaizoku Sentai Gokaiger** – **פלוגת פיראטים גוקאיג'ר** (13 בפברואר 2011 – 19 בפברואר 2012); מוטיבים – פיראטים, סופר סנטאי; העונה הראשונה שמאפשרת להם לשנות צורה לסנטאי מעונות קודמות; חוגגת 35 עונות.
***Hikonin Sentai Akibaranger** – **פלוגה לא רשמית אקיבהריינג'ר** (2013-2012); מוטיבים – אקיהברה/אוטאקו; אמנם היא חלק מהזיכיון, אך זו עונה לא רשמית שמחולקת לשתי עונות המציגה פרודיה על סופר סנטאי, אוטאקו ועל ז'אנר הטוקוסאטסו כולו כחלק מחגיגות ה-35 לזיכיון, וכסדרה שמיועדת לקהל בוגר יותר, היא שודרה בשעה מאוחרת בלילה בזמן שסדרות הרשמיות שודרו בבוקר לילדים, וכך אפשרה שידור של תכנים כמו Fan Service.
***Tokumei Sentai Go-Busters** – **פלוגת מבצעים מיוחדים גו-באסטרס** (26 בפברואר 2012 – 10 בפברואר 2013); מוטיבים – ריגול/משקפי שמש/בעלי חיים (ברדלס, גורילה, ארנבת).
***Zyuden Sentai Kyoryuger** – **פלוגת כוח חייתי קיוריוג'ר** (7 בפברואר 2013 – 9 בפברואר 2014); מוטיבים – דינוזאורים/סמבה.
***Ressha Sentai ToQger** – **פלוגת רכבות טוקיוג'ר** (16 בפברואר 2014 – 15 בפברואר 2015); מוטיבים – רכבות/קשת בענן/דמיון.
***Shuriken Sentai Ninninger** – **פלוגת [[שוריקן]] נינינג'ר** (22 בפברואר 2015 – 7 בפברואר 2016); מוטיבים – נינג'ות/מזג אוויר.
***Doubutsu Sentai Zyuohger** – **פלוגת חיות זיואוג'ר** (14 בפברואר 2016 – 5 בפברואר 2017); מוטיבים – בעלי חיים/קוביות; עונה שחוגגת 40 עונות.
***Uchu Sentai Kyuranger** – **פלוגת חלל קיוריינג'ר** (12 בפברואר 2017 – 4 בפברואר 2018); מוטיבים – חלל (אוצ'ו ביפנית)/קבוצות כוכבים/מזל; העונה חורגת ממגבלת חמישה גיבורים הקלאסית ומציגה תשעה (קיו ביפנית) גיבורים התחלתיים.
***Kaitou Sentai Lupinranger VS Keisatsu Sentai Patranger – פלוגת גנבים נגד פלוגת שוטרים** (11 בפברואר 2018 – 10 בפברואר 2019); מוטיבים – שוטרים נגד גנבים; העונה היחידה שבה קיימות שתי פלוגות סנטאי במקום אחת.
***Kishiryu Sentai Ryusoulger** – **פלוגת אבירי הדינוזאור ריוסולג'ר** (17 במרץ 2019 – 1 במרץ 2020); מוטיבים – דינוזאורים/אבירים; במהלך הסדרה התרש המעבר בין תקופת הייסי לתקופת ראיווה ביפן.
**[[תקופת ראיווה]]**
***Mashin Sentai Kiramager** – **פלוגת מכונות קירהמאג'ר** (קירה ביפנית: נוצץ) (8 במרץ 2020 – 28 בפברואר 2021); מוטיבים – אבני חן/כלי רכב.
***Kikai Sentai Zenkaiger** – **פלוגת עולם המכונות זנקאייג'ר** (7 במרץ 2021 – 27 בפברואר 2022); מוטיבים – מכונות (קיקאי ביפנית); עונה שחוגגת 45 לזיכיון, והראשונה שבה הדמות הראשית הוא סנטאי לבן במקום אדום, בעוד שהוא אדם, שאר חברי הקבוצה הם מכונות שמבוססים על רובוטים (זורדים) מעונות קודמות. כמו-כן, בדומה לגוקאיג'ר, גם בעונה זו הזנקאייג'ר יכולים לזמן ולהשתמש בכוחותיהם של סנטאי מעונות קודמות.
***Avataro Sentai Donbrothers** – **פלוגת [[אווטאר (דמות וירטואלית)|אווטאר]] דונברוד'רס** (6 במרץ 2022 – 26 בפברואר 2023); מוטיבים – מומוטארו ילד האפרסק מהמיתולוגיה היפנית/המרחב הקיברנטי; היחידה שמציגה סנטאי ורוד ממין זכר. למרות שזו לא עונה שחוגגת ציון דרך כמו קודמתה, גם בעונה הזאת הסנטאי יכולים לשנות צורה לקודמיהם מעונות קודמות.
***Ohsama Sentai King-Ohger** – **פלוגת [[מלך|מלכים]] קינג-אוג'ר** (5 במרץ 2023 – 25 בפברואר 2024); מוטיבים – מלוכה/חרקים. הסדרה הראשונה שמציגה ריינג'רית סגולה כחלק מהקבוצה הראשית, בשונה מריינג'רים סגולים קודמים שהצטרפו מאוחר יותר בסדרות שלהם.
***Bakuage Sentai Boonboomger** – **פלוגת [[נפץ (מכשיר)|נפצים]] בונבומג'ר** (3 במרץ 2024 – 9 בפברואר 2025); מוטיבים – מכוניות, פיצוצים ומרוצים.
***No.1 Sentai Gozyuger** – **פלוגה מס.1 [[שנת היובל|גוז'יוג'ר]]** (16 בפברואר 2025 – 8 בפברואר 2026); מוטיבים – חיות, טבעות, באטל רויאל, סופר סנטאי; למרות שגוז'יוג'ר פשוטו כמשמעו 50-ג'ר, זוהי העונה ה-49 שחוגגת 50 שנה לזיכיון כולו עם 50 פלוגות, שכן סופר סנטאי נספרים לפי מספר הפלוגות שלהם ולא לפי מספר הסדרות (כדוגמת Lupinranger VS  Patranger עם שתי פלוגות נפרדות בסדרה אחת), וכמו בסדרות קודמות החוגגות 'שינוי קידומת' לזיכיון, גם הפעם הם יכולים לזמן ולהשתמש בכוחותיהם של קודמיהם.

## קישורים חיצוניים

* 

קטגוריה:סדרות טלוויזיה יפניות
קטגוריה:זיכיונות: סרטים וסדרות